recursal/SuperWikiNEXT-32B huggingface dataset:
**சிதைமாற்றம்** அல்லது **அவசேபம்** (*Catabolism*) என்பது வளர்சிதை மாற்றத்தின் ஒரு கூறாகும். இத்தாக்கங்களின் மூலம் பெரிய மூலக்கூறுகளிலிருந்து சிறிய மூலக்கூறுகள் உருவாகும். இவ்வகை தாக்கங்கள் ஆக்சிஜனேற்றத்தின் மூலம் சக்தியை வெளியேற்றுபவையாகவோ அல்லது மற்றைய வளர்மாற்றங்களுக்கோ பயன்படலாம். சிதைமாற்றங்கள் பெரிய மூலக்கூறுகளை (உதாரணம்: கூட்டுச்சர்க்கரை, கொழுமியம், கருவமிலம், புரதங்கள்) உடைப்பதன் மூலம் சிறியகூறுகளை (உதாரணம்: ஒற்றைச்சர்க்கரை, கொழுப்பு அமிலம், கருக்காடிக்கூறு, அமினோ அமிலம்) உருவாக்கும்.

உயிரணுவானது புதிய மூலக்கூறுகளை உருவாக்கும்போது, சிதைவுறுகிற பழைய மூலக்கூறுகளை பயன்படுத்திக்கொள்கிறது அல்லது உயிரணுக் கழிவுகளான லாக்டிக் அமிலம், அசிட்டிக் காடி, கார்பனீராக்சைடு, அமோனியா, யூரியா போன்றவற்றை மேலும் சிதைத்து சிறிய மூலக்கூறுகளாக மாற்றிக்கொள்கிறது. இக்கழிவுகள் வெளியேற்றமானது ஆக்சிஜனேற்றம் பெறுவதன் மூலம் வேதித் தன்மையற்ற ஆற்றலை வெளியிடுவதால் கிடைப்பதாகும். இவ்வாறு செய்யும்போது வெப்பமிழப்பு ஏற்படும். ஆனால், வெளிவரும் கழிவுகளால் அடினோசின் ட்ரை பாஸ்பேட்டுகளின் சேர்க்கை தூண்டப்படுகிறது. இவை உயிரணுக்களின் பராமரிப்புக்கும் அவற்றின் வளர்ச்சிக்குத் தேவையான ஆற்றலையும் வழங்கும். இம்மூலக்கூறுகள் சிதைமாற்றத்தால் வெளிப்படும் ஆற்றலை வளர்மாற்றத்திற்குத் தேவைப்படும் ஆற்றலாக மாற்ற ஒரு வழிப்போக்கியாகச் செயல்படுகின்றன. சிதைவுறுதல், வளர்மாற்றம், சிதைமாற்றம் ஆகிய அனைத்தும் வளர்சிதைமாற்றமாகவே கொள்ளப்படுகின்றன.

சிதைமாற்றங்களுக்கான எடுத்துக்காட்டுகள்
--------------------------------------

1. சர்க்கரைச் சிதைவு
2. சிட்ரிக் அமில சுழற்சி
3. கொழுப்பிழையங்களில் உள்ள கொழுப்பு கொழுப்பமிலங்களாக உடைதல்.
4. தசையிலுள்ள புரதம் உடைவதன் மூலம் உருவாகும் அமினோ அமிலம் பயன்படும் குளுகோனியோஜெனசிஸ் தாக்கம்.
5. மொனோமைன் ஆக்சிடேசால் நரம்புக்கடத்திகள் மூலம் நிகழ்த்தப்படும் ஆக்சிஜனேற்ற செயல்பாடுகளின் தாக்கம்.

கட்டுப்படுத்தும் காரணிகள்
-------------------------

சிதைமாற்றத்தை பல்வேறு அம்சங்கள் (சமிக்ஞைகள்) கட்டுப்படுத்துகின்றன. அவற்றுள் குறிப்பிடத்தகுந்தவை இயக்குநீர்களும், வளர்சிதைமாற்றத்தில் தாமாகவே பங்குபெறும் உயிரணு மூலக்கூறுகளும் ஆகும். உட்சுரப்பியல் வல்லுநர்கள் பாரம்பரியமாக வளர்சிதைமாற்றத்தைத் தூண்டுவதில் அவற்றின் பங்கினைப் பொறுத்து , இயக்குநீர்களை இருவிதமாக வகைப்படுத்துகின்றனர். ஒன்று சிதைமாற்ற இயக்குநீர்கள், மற்றொன்று வளர்மாற்ற இயக்குநீர்கள். இருபதாம் நூற்றாண்டு வரை கார்ட்டிசால், குளூக்கொகான், அட்ரினலின், காட்கொலமைன் ஆகியவையே முதன்மைச் சிறப்பான சிதைமாற்ற இயக்குநீர்களாக அறியப்பட்டிருந்தன. ஆனால் கடந்த பத்தாண்டுகளில் இன்னும் பல இயக்குநீர்கள் குறைந்த அளவில் சிதைமாற்றத்தில் பங்குகொள்வது கண்டறியப்பட்டது. அவற்றுள் சில, சைட்டோக்கைன், ஓரெக்சின், சைட்டோக்கைன், மெலட்டோனின் ஆகியவையாகும்.

மேற்கோள்கள்
-----------

1. ↑  de Bolster, M.W.G. (1997). "Glossary of Terms Used in Bioinorganic Chemistry: Catabolism". International Union of Pure and Applied Chemistry. 2017-01-21 அன்று மூலம் பரணிடப்பட்டது. 2007-10-30 அன்று பார்க்கப்பட்டது.
**ஏ. எஸ். ராஜா** (இறப்பு: 21 பெப்ரவரி 1981) இலங்கைத் தமிழ்த் திரைப்பட, நாடக நடிகர். பல சிங்கள, தமிழ்த் திரைப்படங்களில் நடித்தவர்.

நாடகங்களில்
-----------

1940களில் தமிழ்நாட்டில் இருந்து சங்கரதாஸ் சுவாமிகள் தலைமையில் நாடகக் குழு இலங்கைக்கு வந்து பல நாடகங்களை மேடையேற்றியது. அவர்களது "மச்ச ஹரிச்சந்திரா" என்ற நாடகத்தில் பெண் வேடத்தில் நடிக்க ஏ. எஸ். ராஜாவிற்கு வாய்ப்புக் கிடைத்தது. சுவாமிகளின் நாடகக் குழுவுடன் இலங்கை முழுவதும் சென்று அவரது நாடகங்களில் நடித்தார்.

விஜயா ஸ்டேஜ் என்ற பெயரில் ஒரு நாடகக் கம்பனியை ஆரம்பித்து பல மேடை நாடகங்களை நடத்தினார். இவற்றில், "நீதிபதியின் மகள்", "சுமதி எங்கே" போன்ற நாடகங்கள் புகழ் பெற்றன. லடீஸ் வீரமணி, டீன்குமார் ஆகியோரின் நாடகங்களிலும் நடித்தார்.

திரைப்படங்களில்
---------------

சிங்களத் திரைப்படங்களில் சிறு வேடங்களில் நடிக்கத் தொடங்கிய ஏ. எஸ். ராஜா பிரபல சிங்கள நடிகர் காமினி பொன்சேகா நடித்த பல திரைப்படங்களில் வில்லன் பாத்திரங்களில் நடித்துப் புகழ் பெற்றார்.

ஏ. எஸ். ராஜா முதன் முதலில் நடித்த தமிழ்த் திரைப்படம் சமுதாயம். இதனை ஹென்றி சந்திரவன்ச என்பவர் தயாரித்திருந்தார். டபிள்யூ. எம். எஸ். தம்பு தயாரித்த வெண்சங்கு திரைப்படத்தில் வயதான தந்தை வேடத்தில் நடித்தார். கிங்ஸ்லி எஸ். செல்லையா தயாரித்த மஞ்சள் குங்குமம் என்ற திரைப்படத்தில் நடித்தார்.

நடித்த சில திரைப்படங்கள்
------------------------

ஏ. எஸ். ராஜா 25 இற்கும் மேற்பட்ட சிங்களத் திரைப்படங்களில் நடித்துள்ளார்.

* சண்டியா
* ஹித்த ஹொந்த மினிஹா
* சத்த பணஹாய்
* யட்டகிய தவச
* சூர சௌரயா
* சமாஜய
* வனாத்த கெல்ல
* சுமதி எங்கே (மொழி மாற்றத் திரைப்படம்)
* சமுதாயம் (1962)
* வெண்சங்கு (1970)
* மஞ்சள் குங்குமம் (1970)

பட்டங்கள்
---------

* திரைக்கலைக்குரிசில் என்ற பட்டம் திரைக்கலை என்ற இதழின் சார்பாக வழங்கப்பட்டது.

மறைவு
-----

ஏ. எஸ். ராஜா 1981 பெப்ரவரி 21 இல் கொழும்பில் காலமானார். இவரது மகன் ராஜா கணேசன் ஒரு தொலைக்காட்சி, வானொலி, மேடை நாடகக் கலைஞர் ஆவார்.

மேற்கோள்கள்
-----------

1. 1 2 3 4 5  தம்பிஐயா தேவதாஸ் (10 மே 2015). "ஏ. எஸ். ராஜா". *வீரகேசரி (நாளிதழ்)*.
**இராணி சென்னம்மா பல்கலைக்கழகம்** (*Rani Channamma University*) என்பது இந்தியாவில் கர்நாடக மாநிலத்தில் பெல்காமில் உள்ள ஒரு பொதுப் பல்கலைக்கழகம் ஆகும். இது 2010ஆம் ஆண்டு கர்நாடக அரசால் நிறுவப்பட்டது. இது 1982ஆம் ஆண்டு தார்வாடில் கர்நாடக பல்கலைக்கழகத்தால் நிறுவப்பட்ட பெல்காமில் உள்ள கித்தூர் இராணி சென்னம்மா முதுநிலை மையத்தை மேம்படுத்துவதன் மூலம் உருவாக்கப்பட்டது. இராணி சென்னம்மா பல்கலைக்கழகம் கர்நாடகாவின் கித்தூர் சமஸ்தானத்தின் இராணியான கிட்டூர் ராணி சென்னம்மாவின் பெயரால் அழைக்கப்படுகிறது. 

இந்த பல்கலைக்கழகத்தின் முக்கிய நோக்கம், நல்ல கல்வி வசதிகள் இல்லாத வட கர்நாடகா பகுதி மாணவர்களுக்கு உயர் கல்விக்கான வாய்ப்புகளை உருவாக்குவதாகும்.  இந்தப் பல்கலைக்கழகம் புனே-பெங்களூரு தேசிய நெடுஞ்சாலை 4க்கு அருகில் பூதாரமனஹட்டியில் 172 ஏக்கர் நிலப்பரப்பில் "வித்யசங்கமா" என்ற முதன்மை வளாகத்தில் அமைந்துள்ளது. இது பெல்காம் நகரிலிருந்து 18 கி. மீ. தூரத்தில் அமைந்துள்ளது. இது பெல்காம், பிஜாப்பூர் மற்றும் பாகல்கோட் மாவட்டங்களின் அதிகார வரம்பில் செயல்பட்டு வருகிறது.

மேற்கோள்கள்
-----------

1. ↑  "Chancellor - RCUB". 25 November 2012. 9 ஆகஸ்ட் 2012 அன்று மூலம் பரணிடப்பட்டது. 25 November 2012 அன்று பார்க்கப்பட்டது.
2. ↑  "Vice Chancellor - RCUB". 25 November 2012. 14 ஆகஸ்ட் 2012 அன்று மூலம் பரணிடப்பட்டது. 25 November 2012 அன்று பார்க்கப்பட்டது.
3. ↑  "காப்பகப்படுத்தப்பட்ட நகல்" (PDF). 2019-06-17 அன்று மூலம் (PDF) பரணிடப்பட்டது. 2022-02-15 அன்று பார்க்கப்பட்டது.
4. ↑
5. 1 2 3  "Rani Channamma University, Belagavi". *rcub.ac.in*. 2020-06-27 அன்று பார்க்கப்பட்டது.

வெளி இணைப்புகள்
---------------

* அதிகாரப்பூர்வ இணையதளம்
**கருணை** (Kindness) என்பது நன்நெறி, இனிய மனநிலை மற்றும் மற்றவர்களுக்காக கவலை கொள்ளும் மன நிலையைக் குறிக்கும் ஒரு நடத்தை ஆகும். இது ஒரு நல்லொழுக்கம் எனவும் அறியப்படுகிறது, பல மதங்களில் மதிப்பாக அங்கீகரிக்கப்பட்டுள்ளது. அரிஸ்டாட்டில், அவரது "சொல்லாட்சிக் கலை" (Rhetoric) புத்தகத்தின் இரண்டாம் பாகத்தில், *தேவைக்கேற்றவாறு உதவுவதும், எதையும் எதிர்பாராமல் உதவுவதும்*, உதவி பெறுபவரின் நன்மையைக் கருதி செய்வது கருணை" என வரையறுக்கிறார். கருணையும் அன்பும் "மனித உடலை குணப்படுத்தும் மூலிகைகள் மற்றும் முகவர்கள்" என்று பிரீட்ரிக் நீட்சே வாதிட்டார். இரக்கம் நல்லொழுக்கங்களில் ஒன்றாக கருதப்படுகிறது. மெகர் பாபாவின் போதனைகளில் கடவுள் இரக்கம் காட்டுகிறார், கடவுளது அன்பற்ற இரக்கத்தை கற்பனை செய்வது முடியாத காரியம் என்று குறிப்பிட்டுள்ளாா். கருணையே கடவுளை அடையும் எளிய வழி.

மேற்கோள்கள்
-----------

|  |  |
| --- | --- |
|  | விக்கிமேற்கோள் பகுதியில், இது தொடர்புடையவைகளைக் காண்க: ***கருணை*** |

1. ↑  Khazan, Olga. "It Pays to Be Nice".
2. ↑  Aristotle (translated by Lee Honeycutt). "Kindness". *Rhetoric, book 2, chapter 7*. December 13, 2004 அன்று மூலம் பரணிடப்பட்டது. 2005-11-22 அன்று பார்க்கப்பட்டது.
3. ↑  Nietzsche, Friedrich Wilhelm. "On the History of Moral Feelings," Human, all too human: a book for free spirits. Aphorism 48. [Original: Menschliches, Allzumenschiles, 1878.] Trans. Marion Faber with Stephen Lehman. University of Nebraska Press: First Printing, Bison Books, 1996.
4. ↑  "The Manual of Life - Character". Parvesh singla – Google Books வழியாக.
5. ↑  Kalchuri, Bhau (1986). *Meher Prabhu: Lord Meher*, **11**, Myrtle Beach: Manifestation, Inc. p. 3918.
**கருணாகரன் பாபு (Karunakaran Babu)** ஓர் இந்திய நீதிபதி ஆவார். தற்போது கேரள உயர் நீதிமன்ற நீதிபதியாக பணியாற்றுகிறார். கேரள உயர் நீதிமன்றம் இந்தியாவின் கேரள மாநிலம் மற்றும் லட்சத்தீவு ஒன்றியப் பிரதேசத்தில் உள்ள மிக உயர்ந்த நீதிமன்றமாகும். கேரள உயர் நீதிமன்றத்தின் தலைமையகம் எர்ணாகுளம் மாவட்டத்திலுள்ள கொச்சியில் உள்ளது. கேரள உயர் நீதிமன்ற நீதிபதியாக உயர்த்தப்படுவதற்கு முன்பு திருவனந்தபுரத்தில் முதன்மை மாவட்ட மற்றும் அமர்வு நீதிபதியாக **கருணாகரன் பாபு** பணியாற்றினார்.

வாழ்க்கைக் குறிப்பு
-------------------

கருணாகர பாபு தேவண்ணூரில் உள்ள அரசு உயர்நிலைப் பள்ளியில் பயின்றார். கேரளப் பல்கலைக்கழகத்தில் பொருளாதாரத்தில் முதுகலை பட்டம் பெற்றார். திருவனந்தபுரம் அரசு சட்டக் கல்லூரியில் சட்டப் பட்டமும், கோட்டயத்தில் உள்ள மகாத்மா காந்தி பல்கலைக்கழகத்தில் சட்டத்தில் முதுநிலைப் பட்டமும் பெற்றார்.

தொழில்
------

20.03.1994 அன்று வழக்கறிஞராகப் பதிவு செய்த பாபு, கொட்டாரக்கரை மற்றும் கொல்லத்தில் பயிற்சியைத் தொடங்கினார். பயிற்சிக் காலத்தில் நடைமுறையில் முக்கியமாக சிவில் சட்டத்திலும், பல்வேறு சட்டப் பிரிவுகளிலும் கவனம் செலுத்தினார். 2009 ஆம் ஆண்டு கேரள நீதித்துறை சேவையில் மாவட்ட & அமர்வு நீதிபதியாக சேர்ந்தார். தலச்சேரி, பத்தனம்திட்டா மற்றும் கோட்டயத்தில் கூடுதல் மாவட்ட நீதிபதியாக பணியாற்றினார். எர்ணாகுளத்தில் சிறப்பு நீதிபதியாகவும், சபரிமலையில் சிறப்பு ஆணையர், துணை நீதித்துறை பதிவாளர், இந்திய உச்ச நீதிமன்றத்தில் பதிவாளர், முதன்மை மாவட்ட நீதிபதி என பல்வேறு பதவிகளில் இருந்தார். திருவனந்தபுரம் முதன்மை மாவட்ட நீதிபதியாக பணியாற்றிய போது, ​​சிறீ பத்மநாப சுவாமி கோவில் குழுவின் உச்ச நீதிமன்றத்தின் தலைவராக நியமிக்கப்பட்ட்ட்டார். 25.2.2021 அன்று உயர் நீதிமன்ற கூடுதல் நீதிபதியாக பதவி உயர்வு பெற்றார்  .

மேற்கோள்கள்
-----------

1. 1 2  "Official". 12 Mar 2022 அன்று பார்க்கப்பட்டது – Official website High Court of Kerala வழியாக.
2. ↑  "Appointment Notification" (PDF). *doj.gov.in*. 22 Feb 2021. 12 Mar 2022 அன்று பார்க்கப்பட்டது – Department of Justice, Government of India வழியாக.
3. ↑  "Appointment Notification". *pib.gov.in*. 22 Feb 2021. 12 Mar 2022 அன்று பார்க்கப்பட்டது – Official website Press Information Bureau வழியாக.
4. ↑  "Four appointed as HC judges". *thehindu.com*. 22 Feb 2021. 12 Mar 2022 அன்று பார்க்கப்பட்டது – The Hindu News வழியாக.
5. ↑  "Four New Judges Take Office In Kerala High Court; Working Strength Now 40". *livelaw.in*. 25 Feb 2021. 12 Mar 2022 அன்று பார்க்கப்பட்டது – Live Law News வழியாக.
6. ↑  "Kerala HC to get four more judges". *newindianexpress.com*. 18 Aug 2020. 12 Mar 2022 அன்று பார்க்கப்பட்டது – New Indian Express News வழியாக.
7. ↑  "Kerala HC gets four new judges". *timesofindia.indiatimes.com*. 23 Feb 2021. 12 Mar 2022 அன்று பார்க்கப்பட்டது – Times of India News வழியாக.

புற இணைப்புகள்
--------------

* கேரள உயர் நீதிமன்றம்
**வவுனியா சிறப்புப் படைத்தலைமையகத் தாக்குதல்** என்பது 2008, செப்டம்பர் 9 செவ்வாய்க்கிழமை அதிகாலை 3:05 மணிக்கு வவுனியாவில் அமைந்திருந்த இலங்கை இராணுவப் படைத்தலைமையகத்தின் மீது தமிழீழ விடுதலைப் புலிகளின் கரும்புலிகளும் வான்புலிகளும் இணைந்து நடத்திய தாக்குதலைக் குறிக்கும். இந்த தாக்குதலில் மொத்தம் 10 கரும்புலிகளும் புலிகளின் மூன்று வானூர்திகளும் பங்கேற்றன. இத்தாக்குதலின் போது அங்கிருந்த கண்காணிப்பு கதுவீ (ராடர்) முற்றாக அழிக்கப்பட்டதாகவும், வான்புலிகளின் வானூர்திகளும் தளத்தின் மீது தாக்குதல் நடத்திவிட்டு பாதுகாப்பாக திரும்பியுள்ளதாகவும் படைத்தளத்தின் மீது கேணல் கிட்டு பீரங்கி படைப்பிரிவினர் நடத்திய செறிவான ஆட்லறி தாக்குதலில் படையினருக்கு பேரழிவு ஏற்பட்டுள்ளது என்றும் விடுதலைப்புலிகள் தெரிவித்தனர். இந்த தாக்குதலில் ஈடுபட்ட பத்து கரும்புலிகளும் உயிரிழந்தனர்.

இலங்கை இராணுவ முகாமில் ராடர் தளத்தில் பணியாற்றிய இரு இந்தியர்கள் காயமடைந்துள்ளதாக பிபிசி செய்தி வெளியிட்டுள்ளது.

இழப்புகள்
---------

விடுதலைப் புலிகளின் தகவல்களின் படி இத்தாக்குதல்களில் இலங்கைப் படையினர் 20-க்கும் அதிகமானவர்கள் கொல்லப்பட்டு பலர் படுகாயமடைந்தனர். வெடிபொருள் களஞ்சியங்களும் தொலைத்தொடர்புக் கோபுரமும் தொலைத்தொடர்பு தொழில்நுட்ப ஆய்வகமும் வானூர்தி எதிர்ப்பு ஆயுதமும் முற்றாக தாக்கி அழிக்கப்பட்டன. சிறிலங்கா படையினரின் வன்னித்தலைமையகமும் சிறப்புப்படையணியின் வன்னித்தலைமையகமும் பெரும் சிதைவுக்குள்ளாகின.

தமது தரப்பில் 10 படையினர் கொல்லப்பட்டதாகவும் விடுதலைப் புலிகளின் வானூர்தி ஒன்று சுட்டு வீழ்த்தப்பட்டதாகவும் இலங்கை இராணுவம் அறிவித்தது.

உயிரிழந்த கரும்புலிகள்
----------------------

* கரும்புலி லெப்டினன்ட் கேணல் மதியழகி
* கரும்புலி மேஜர் ஆனந்தி
* கரும்புலி கப்டன் கனிமதி
* கரும்புலி கப்டன் முத்துநகை
* கரும்புலி கப்டன் அறிவுத்தமிழ்
* கரும்புலி லெப்டினன்ட் கேணல் வினோதன்
* கரும்புலி மேஜர் நிலாகரன்
* கரும்புலி கப்டன் எழிலகன்
* கரும்புலி கப்டன் அகிலன்

மேற்கோள்கள்
-----------

1. ↑  வவுனியா தாக்குதலில் ராடர் தளம் முற்றாக தாக்கியழிப்பு; வானூர்திகள் பாதுகாப்பாக தளம் திரும்பின: விடுதலைப் புலிகள்
2. ↑  Heavy losses in Sri Lanka clash
3. ↑  "10 soldiers and equal number LTTE killed in fighting around Security Force complex in Vavuniya". 2012-01-03 அன்று மூலம் பரணிடப்பட்டது. 2008-09-10 அன்று பார்க்கப்பட்டது.

வெளி இணைப்புகள்
---------------

* Air Force destroys LTTE aircraft - Mullaittiuvu [Updated] பரணிடப்பட்டது 2008-09-11 at the வந்தவழி இயந்திரம்
* Mission on Vanni SF HQ successful, Tiger aircrafts safe - LTTE
* வவுனியா படைத்தளத்தில் இந்திய அதிகாரிகள் பணியாற்றியதனை ஒப்புக்கொண்டது இந்திய தூதரகம்
* இந்திய அரசின் இரட்டை வேடத்தை அம்பலப்படுத்திய புலிகளின் வானூர்தி தாக்குதல்: பழ.நெடுமாறன்
* புலிகளின் தாக்குதலை ஆராய வவுனியா வரவுள்ள இந்திய இராணுவ நிபுணர் குழு
**ஏ. எம். எச். நாசீம்** (*A. M. H. Nazeem*) என்பவர் இந்தியாவின் ஒன்றிய ஆட்சிப்பகுதியான  புதுச்சேரியைச் சேர்ந்த முன்னாள் சட்டமன்ற உறுப்பினர் ஆவார். இவர் புதுச்சேரியின் காரைக்கால் மாவட்டத்தைச் சேர்ந்த அரசியல்வாதி ஆவார். திராவிட முன்னேற்றக் கழகத்தைச் சேர்ந்த காரைக்கால் தெற்கு சட்டமன்றத் தொகுதி உறுப்பினராகவும் இருந்துள்ளார். இவர் புதுச்சேரியின் முன்னாள் சுகாதார அமைச்சர் மற்றும் எதிர்க்கட்சி தலைவர் ஆகிய பதவிகளை வகித்துள்ளார். நாசீம் காரைக்கால் வடக்கு சட்டமன்றத் தொகுதியில் நான்கு முறையும், காரைக்கால் தெற்கு சட்டமன்றத் தொகுதியில் இரண்டு முறையும் சட்டமன்ற உறுப்பினராகப் பதவி வகித்துள்ள நாசிம் 2014ஆம் ஆண்டு புதுச்சேரி மக்களவைத் தொகுதியின் திமுக வேட்பாளராக அறிவிக்கப்பட்டார்.

அரசியல் வாழ்க்கை
----------------

நாசீமின் அரசியல் வாழ்க்கை 1983ஆம் ஆண்டு தொடங்கியது. காரைக்கால் வடக்கு தொகுதியிலிருந்து 1991, 1996, 2001 மற்றும் 2006 ஆகிய ஆண்டுகளில் நடைபெற்ற புதுச்சேரி சட்டமன்றத்திற்கான தேர்தல்களில் சட்டமன்ற உறுப்பினராகத் தேர்ந்தெடுக்கப்பட்டார். 1996ஆம் ஆண்டு திமுக ஆட்சியிலிருந்தபோது சுகாதாரத்துறை அமைச்சரானார். 2006-ஆம் ஆண்டில் எதிர்க்கட்சித் தலைவராக இருந்தார். 2011-ல் புதிதாக உருவாக்கப்பட்ட காரைக்கால் தெற்கு தொகுதியில் போட்டியிட்டு வி. கே. கணபதியைக் கிட்டத்தட்ட 1500 வாக்குகள் வித்தியாசத்தில் தோற்கடித்து மீண்டும் சட்டமன்ற உறுப்பினர் ஆனார் நாசீம். 2016 தேர்தலில் கே. ஏ. யு. அசனாவிடம் 20 வாக்குகள் வித்தியாசத்தில் தோல்வியடைந்தார். 2021 தேர்தலில், நாசீம் தனது போட்டியாளரான கே. ஏ. யு. அசனாவைத் தோற்கடித்தார்.

தனிப்பட்ட தகவல்
---------------

நாசீமின் தந்தை பெயர் அமீது மரைக்காயர் என்பவராவார். தாயார் நபிசா உம்மாள். இவருக்கு நுக்மன் செய்யது என்ற மகனும், நஜிலா மார்ச்சியானா என்ற மகளும் உள்ளனர். இவர்களுடன் நாடிம் காரைக்காலில் வசித்துவருகின்றார்.

மேற்கோள்கள்
-----------

1. ↑  "DMK MLA faces tough battle as he aims for 6th consecutive term - Times of India".
2. ↑
3. ↑  "காரைக்கால் வளர்ச்சியை சிந்தித்து வாக்களியுங்கள்: நாஜிம் பிரசாரம்".
4. ↑  "Puducherry Assembly elections 2021, Karaikal South constituency profile: AIADMK's KAU Asana defeated DMK's AMH Nazeem by just 20 votes-Politics News, Firstpost". *Firstpost*. 27 March 2021.
5. ↑  "Pondicherry Assembly Election Results in 2011". *Elections.in*. 9 April 2017 அன்று பார்க்கப்பட்டது.
6. ↑  "Election Commission of India". *results.eci.gov.in*.
7. ↑
**கருடா மால்** என்னும் **கருடா பேரங்காடி**, பெங்களூருவில் உள்ள பேரங்காடிகளில் ஒன்றாகும். இப்பேரங்காடி பிரைகேடு சாலையின் அருகே உள்ள மக்ரத் சாலையில் அமைந்துள்ளது. இப்பேரங்காடியின் இன்னுமொரு கிளையானது கே. ஆர். சர்கிள் அருகில் உள்ளது.

இடம்
----

கருடா பேரங்காடியானது, 126,000 சதுர மீட்டர் பரப்பளவில் அமைந்துள்ளது. 30,000 சதுர மீட்டர் பரப்பளவில் பல்பொருள் அங்காடிகளையும், ஆறு மாடிகளையும், 180 அங்காடிகளையும் கொண்டுள்ளது.

பேரங்காடியிலுள்ள வசதிகள்
------------------------

* வாகன நிறுத்துமிடம்
* பல்பொருள் அங்காடிகள்
* பொழுதுபோக்கு அரங்கம்
* திரையரங்கம்
* உணவகங்கள்

பிணக்குகள்
----------

2005ஆம் ஆண்டு நடந்த உயர்த்தி விபத்திற்குப் பிறகு பாதுகாப்பு வசதிகள் அதிகப்படுத்தப்பட்டன. 2007ஆம் ஆண்டு ஒருவர் மாடியில் இருந்து குதித்தார்.

பெரிய பெங்களூர் மாநகரப் பேரவைக்கு சொந்தமான இடத்தில் இந்த பேரங்காடி கட்டப்பட்டுள்ளது. கருடா பேரங்காடியும் பெரிய பெங்களூர் மாநகரப் பேரவையும் 52%-48% என்ற விகிதத்தில் வருமானத்தை பகிர்ந்து கொள்கின்றன.

இவற்றையும் பார்க்கவும்
----------------------

* பெங்களூரு சென்ட்ரல்
* த போரம்
* மந்த்ரி சதுக்கம்

மேற்கோள்கள்
-----------

1. ↑  "Garuda mall". Garudamall.net. 2014-01-09. Archived from the original on 2013-10-02.. பார்த்த நாள்: 2014-03-27.
2. 1 2 3 4  "Lift in Garuda Mall was overloaded". *The Hindu* (Chennai, India). 12 July 2005. Archived from the original on 23 ஆகஸ்ட் 2007. .

வெளி இணைப்புகள்
---------------

* அதிகாரப்பூர்வ இணையதளம்
Irish spinning wheel – around 1900  
அமெரிக்கக் காங்கிரசு நூலகம் collection
**இராட்டை** (*Spinning wheel*) என்பது நூற்கும் எந்திரம் என பொருள்படும். இராட்டை சக்கரங்கள் அநேகமாக 11 ஆம் நூற்றாண்டில், ஆசியாவில் தோன்றின. இது மேலும் படிப்படியாக கை சுழல் கொண்ட அச்சு மற்றும் நூல் நூற்கும் கழியாக மாற்றம் செய்யப்பட்டது.

தோற்றம்
-------

11ம் நூற்றாண்டில் அரபுநாடுகள் மற்றும் சீனாவில் தோன்றி 13 ஆம் நூற்றாண்டில் இந்தியாவில் அறிமுகமானது.

காந்தியின் அந்நிய துணி எதிர்ப்பு.
---------------------------------

Mahatma Gandhi spinning yarn on a charkha.
இந்தியாவில் ஆங்கிலேயர் ஆட்சியை எதிர்த்து போராடிய காந்தி கையில் எடுத்த ஆயுதம் சாதாரண நூல் நூற்கும் இராட்டை. இந்தியாவில் உற்பத்தியாகும் பஞ்சை, மிக குறைந்த விலைக்கு வாங்கி, ஆங்கிலேயர் அவர்கள் நாட்டிற்கு கப்பல் மூலம் கொண்டு சென்றனர். இதை துணிகளாக தயாரித்து மிக அதிக விலைக்கு இந்திய மக்களிடம் விற்பனை செய்து கொள்ளை இலாபம் அடைந்தனர்.

காந்தி கை இராட்டையை தன்னிறைவடைந்த கிராமீய பொருளாதாரத்தின் சின்னமாக கண்டார். இந்திய மக்கள் வெவ்வேறு பணிகளில் ஈடுபட்டாலும் கூட கையிராட்டையை பயன்படுத்தி நூல் நூற்க வேண்டும் என்றார். இராட்டை நூல் நூற்கும் வேள்வியும். அந்நிய துணி எதிர்ப்புப் போராட்டம் பிரிட்டிசாரின் வர்த்தக நலன்களையும், அந்நாட்டு பொருளாதாரத்தையும் கடுமையாக பாதித்தன.

பாடல்
-----

***ஆடு ராட்டே சுழன் றாடு ராட்டே சுய***
***ஆட்சியைக் கண்டோமென் றாடு ராட்டே!***  

***ராட்டை சுற்றுவீர்! - கை***  

***ராட்டை சுற்றுவீர்***  

***நம்பிக்கை கொண்டெல்லோரும் கை***  

***ராட்டை சுற்றுவீர்! - கை***  

***ராட்டை சுற்றுவீர் - சுய***  

***நாட்டைப் பற்றுவீர்!***

புகைப்பட தொகுப்பு
-----------------

  

− 

* படிமம்:−
* 
* படிமம்:−
* 
* படிமம்:−
* 
* படிமம்:−
* 
* படிமம்:−
* 
* படிமம்:−
* 
* படிமம்:−
* 
* படிமம்:−
* 
* படிமம்:−
* 
* படிமம்:−
* 
* படிமம்:−
* மகாத்மா காந்திமகாத்மா காந்தி
* படிமம்:−
* 1947 தேசிய வார விழாவில் நேரு  காந்தி அவர்களுடன் இராட்டையில் நூல் நூற்கும் காட்சி.1947 தேசிய வார விழாவில் நேரு காந்தி அவர்களுடன் இராட்டையில் நூல் நூற்கும் காட்சி.
* படிமம்:−

−

இராட்டை வகைகள்
--------------

1. விசிறி இராட்டை
2. படுக்கும் இராட்டை
3. கிஸான் இராட்டை
4. பெட்டி இராட்டை
5. மகன்வாடி இராட்டை
6. ஈரிழை இராட்டை
7. வில் இராட்டை
8. மூங்கில் இராட்டை

விசிறி வகை இராட்டைகளை "நிற்கும் இராட்டைகள்" எனவும் அழைப்பர்.இவற்றின் விலை சற்று அதிகம்.

வெளி இணைப்புகள்
---------------

|  |  |
| --- | --- |
| Search Wiktionary | விக்சனரியில் ***இராட்டை*** என்னும் சொல்லைப் பார்க்கவும். |

விக்கிமீடியா பொதுவகத்தில்,  
 ***Spinning wheels***   
என்பதின் ஊடகங்கள் உள்ளன.
நிக்கோலா ஜெ பிரவுன்
**நிக்கோலா ஜேன் பிரவுன்** (*Nicola Jane Browne*, மடமாடாவில், பிறப்பு: செப்டம்பர் 14 1983); நியூசிலாந்தைச் சேர்ந்த துடுப்பாட்ட வீராங்கனை ஆவார்.

நியூசிலாந்தில் ஒருநாள் சர்வதேசப் போட்டிகளில் பங்கேற்றுள்ளார். 2005 மற்றும் 2009 ஆம் ஆண்டு பெண்கள் உலகக் கோப்பை போட்டிகளில் பங்கேற்றார் மற்றும் 2010 ஐசிசி மகளிர் உலக டி 20 போட்டித் தொடரின் ஒரு வீராங்கனையாக இருந்தார். சாரா சுகிகாவாவுடன் நிக்கோலா பிரவுன் மகளிர் ஒருநாள் சர்வதேச போட்டிகள் வரலாற்றில் அதிகபட்சம் 7 வது விக்கெட் கூட்டணியை அமைத்தார் (104 \*) மகளிர் உலகக் கோப்பையின் வரலாற்றில் (139 \*) அதிகமான சாதனையை சாரா மெக்லாசானுடன் 6 வது விக்கெட் கூட்டணியில் நிகழ்த்தினார். 2015 ஆம் ஆண்டு ஜனவரியில், நிகோலா அனைத்து வகையான கிரிக்கெட்டிலிருந்தும் தனது ஓய்வை அறிவித்தார்.

நிகோலா பிரவுன்
--------------

### சுய விபரம்

|
|  |
| பிறப்பு | 14 செப்டம்பர், 1983 (வயது 35 ஆண்டுகள்) |
| பிறந்த இடம் | நியூசிலாந்து |
| துடுப்பாட்ட நடை | வலது கை |
| பந்தாட்ட முறை | வலது கை |

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2009-03-21 அன்று மூலம் பரணிடப்பட்டது. 2019-02-25 அன்று பார்க்கப்பட்டது.
2. ↑
3. ↑

1. Nicola Browne player profile". பன்னாட்டுத் துடுப்பாட்ட அவை. Archived from the original on 21 March 2009. Retrieved 4 February 2010.
2. "Records | Women's One-Day Internationals | Partnership records | Highest partnerships by wicket | ESPN Cricinfo". *Cricinfo*. Retrieved 2019-02-25.
3. "Cricket Records | Women's World Cup | Records | Highest partnerships by wicket | ESPN Cricinfo". *Cricinfo*. Retrieved 2017-07-14.



1. ↑  Empty citation (உதவி)
**இராணி எலிசபெத் சாலை** (Queen Elizabeth Way) என்பது கனடாவின் ஒன்றாரியோ மாகாணத்தில் தொராண்டோ நயாகரா தீபகற்பம் மற்றும் நியூயார்க்கின் பஃபலோவுடன் இணைக்கும் தொடர் நெடுஞ்சாலை ஆகும். ஃப்ரீவே ஃபோர்ட் எரியில் உள்ள அமைதிப் பாலத்தில் தொடங்கி 139.1 கிலோமீட்டர்கள் (86.4 mi) வரை உள்ளது.

இதன் வரலாறு 1931 ஆம் ஆண்டிலிருந்து தொடங்குகிறது, பெரும் பொருளியல் வீழ்ச்சியின் போது நிவாரணத் திட்டமாக அருகிலுள்ள தன்டாசு நெடுஞ்சாலை மற்றும் *இலேக்சோரு* சாலையைப் போலவே மத்திய சாலையையும் விரிவுபடுத்தும் பணி தொடங்கியது. 1934 மாகாணத் தேர்தலைத் தொடர்ந்து, ஒன்ராறியோ நெடுஞ்சாலை அமைச்சர் *தாமஸ் மெக்வெஸ்டன்* மற்றும் அவரது துணை அமைச்சர் *ராபர்ட் மெல்வில் ஸ்மித்* ஆகியோர் செருமனியின் *ஆட்டோபான்களைப்* போலவே வடிவமைப்பை மாற்றினர்.

ஐக்கிய இராச்சியத்தின் ஆறாம் ஜோர்ஜ் மனைவியின் நினைவாக எலிசபெத் சாலை எனப் பெயரிடப்பட்டது, அவர் பின்னர் எலிசபெத் போவ்சு-லயோன் என்று அறியப்பட்டார். இது சில சமயங்களில் ராணி E என்றும் குறிப்பிடப்படுகிறார்.

சான்றுகள்
---------

1. ↑  Miller, Tim; Stancu, Henry (July 27, 2012). "The QEW: 75 Years and Counting". *Wheels.ca*. .
**பிரான்சிஸ் நேப்பியர்** (Francis Napier, செப்டம்பர் 15, 1819 – டிசம்பர் 19, 1898) வியன்னா, இத்தாலி, ஐக்கிய அமெரிக்கா, ரஷ்யா உள்ளிட்ட பல நாடுகளுக்கு இங்கிலாந்தின் தூதராக பணியாற்றினார். 1866இல் மெட்ராஸ் ஆளுநராக நியமிக்கப்பட்டார். சென்னையின் பழமையான பாலங்களில் ஒன்றான நேப்பியர் பாலம் இவரால் கட்டப்பட்டது.

பிறப்பு மற்றும் கல்வி
---------------------

1819இல் ஸ்காட்லாந்தில் ஒரு பிரபுக் குடும்பத்தில் பிறந்த ஃபிரான்சிஸ் நேப்பியர், இங்கிலாந்தில் உள்ள டிரினிடி கல்லூரியில் சேர்ந்தார். சில காரணங்களால் படிப்பைவிட்டு பாதியிலேயே வெளியேறிவிட்டார். ஆனால் தனியாக ஆசிரியரை அமர்த்தி சில வெளிநாட்டு மொழிகளைக் கற்றுக் கொண்டார். அதுதான் அவருக்கு பிற்காலத்தில் இங்கிலாந்தின் தூதராக பணியாற்ற பெரிதும் கைகொடுத்தது.

பணிகள்
------

நேப்பியர் பதவி ஏற்ற சிறிது காலத்திலேயே அவர் ஒரு மிகப்பெரிய பஞ்சத்தை எதிர்கொள்ள வேண்டி இருந்தது. அன்றைய மெட்ராஸ் மாகாணத்திற்கு உட்பட்ட இன்றைய ஒரிசாவில் உள்ள கஞ்சம் மாவட்டத்தில் கடுமையான பஞ்சம் ஏற்பட்டது. பஞ்சத்தால் தவித்த கஞ்சம் மக்களை காப்பாற்ற வேண்டிய கடமை நேப்பியர் தலையில் விழுந்தது. ஆனால் நேப்பியர் இதனை திறமையாகவே சமாளித்தார். ரீமிய யுத்தத்தில் காயமடைந்த வீரர்களுக்கு சிகிச்சை அளித்ததன் மூலம் கை விளக்கேந்திய காரிகை என வரலாற்றில் போற்றப்படும் பிரபல செவிலியர் பிளாரன்ஸ் நைட்டிங்கேல், நேப்பியரின் நெருங்கிய நண்பர். மக்கள் பஞ்சத்தால் மடிந்தபோது, அவருக்கு கடிதம் எழுதி ஆலோசனை கேட்டார் நேப்பியர். நைட்டிங்கேலின் ஆலோசனைகளை உடனே செயல்படுத்தவும் செய்தார். இது பஞ்சத்தை எதிர்கொள்ள மிகவும் உதவியது. மதுரை திருமலை நாயக்கர் மஹாலைப் புதிப்பிக்கும் முயற்சியில் ஈடுபட்டார். நேப்பியர் ஸ்டான்லி மருத்துவமனையில் அறுவை சிகிச்சை மையம் அமைக்க உதவியதால் அவரது பெயரே அந்த மையத்துக்கு சூட்டப்பட்டது.

பாசன திட்டங்கள்
---------------

பென்னாறு அணை நேப்பியர் காலத்தில்தான் கட்டப்பட்டது. இதேபோல விவசாயத்தை வளப்படுத்த நிறைய பாசனத் திட்டங்களை நேப்பியர் செயல்படுத்தினார். முல்லை பெரியார் அணைக்கான திட்டமிடல் இவரது ஆட்சி காலத்திலேயே நடைபெற்றது. சென்னையின் பழமையான பாலங்களில் ஒன்றான நேப்பியர் பாலம் இவரால் கட்டப்பட்டது.
.

இறப்பு
------

1872இல் இந்தியாவின் வைஸ்ராயாக இருந்த ரிச்சர்ட் பூர்ட், அந்தமானில் கொல்லப்பட்ட பிறகு சிறிது காலம் தற்காலிக வைஸ்ராயாக நேப்பியர் நியமிக்கப்பட்டார். பின்னர் ஒரு புதிய வைஸ்ராய் கிடைத்ததும், நேப்பியர் இந்திய சேவைகளை முடித்துக் கொண்டு தாயகம் திரும்பிவிட்டார். இத்தாலியில் டிசம்பர் 19, 1898 இல் தனது 79ஆம் வயதில் காலமானார்.

நினைவிடங்கள்
------------

சிந்தாதிரிப்பேட்டையில் நேப்பியரின் நினைவாக தொடங்கப்பட்ட நேப்பியர் பூங்கா தான், இன்றைய மே தினப் பூங்காவாக வழங்கப்படுகிறது. நேப்பியர் பெயரில் கேரள மாநிலம், திருவனந்தபுரத்தில் ஒரு அருங்காட்சியகம் இருக்கிறது.

மேற்கோள்கள்
-----------

1. ↑  "Special lighting on Napier Bridge". *The Hindu* (Chennai). 29 July 2010. .
2. ↑   *Illustrated guide to the South Indian Railway: including the Mayavaram-Mutupet, and Peralam-Karaikkal railways*. Higginbotham's. 1900. பக். 18.
**தேவி** (*Devi*)(முழுப்பெயர்: **வேதிசா-மகாதேவி சாக்யகுமாரி**) என்பவர் இலங்கையின் சரித்திரத்தின்படி, மூன்றாவது மௌரியப் பேரரசர் அசோகரின் முதல் மனைவியும் இராணியும் ஆவார். இவர் அசோகரின் முதல் இரண்டு குழந்தைகளின் தாயாகவும் இருந்தார். இவரது மகன் மகேந்திரன் மற்றும் மகள் சங்கமித்ரா -இருவரும் புத்தமதத்தை மற்ற நாடுகளுக்குப் பரப்புவதில் முக்கிய பங்கு வகித்தனர். சாஞ்சி ஸ்தூபிக்காக இவர் நினைவுகூரப்படுகிறார்.

தோற்றம்
-------

இலங்கை நாளேடுகளின்படி, அசோகரின் முதல் மனைவி வேதிசகிரியின் (இன்றைய விதிஷா) வணிகரின் மகள், தேவி என்ற பெயரில், அசோகர் உஜ்ஜயினியில் வைஸ்ராயாக இருந்தபோது அவரை மணந்தார். *மஹாபோதிவம்சம்* (இலங்கை ஆதாரம்) இவரை வேதிசா-மகாதேவி என்றும் ஒரு சாக்யானி அல்லது சாக்யகுமாரி என்றும் அழைக்கிறது. இவர்கள் விதுடபா தங்கள் தாய் நாட்டை அச்சுறுத்தும் பயத்தில் வேதிசா நகரத்திற்குக் குடியேறிய சாக்கியர்களின் குலத்தின் மகள். இது இவரைப் புத்தரின் குடும்பம் அல்லது குலத்தின் உறவினராக்குகிறது. ஏனெனில் இவரும் சாக்கியர்களின் குலத்தைச் சேர்ந்தவர்.

திருமணம்
--------

தேவியும் அசோகரும் வழக்கமான வம்ச ஏற்பாடுகளைப் போலல்லாமல் நெருங்கிய மற்றும் அன்பான உறவைப் பகிர்ந்து கொண்டவர்கள் ஆவர். இவருக்கும் அசோகருக்கும் இரண்டு குழந்தைகள் பிறந்தனர். இவர்களில் ஒருவர் மகிந்தன் என்ற பையன். இவர் கி. மு. 285-ல் பிறந்தார், மேலும் மூன்று ஆண்டுகளுக்குப் பிறகு பிறந்த பெண் சங்கமித்தை ஆவார். இருப்பினும், தேவி அசோகரைப் புத்த மதத்திற்கு மாற்றத் தவறிவிட்டார், மேலும் இவர் பாடலிபுத்திரத்திற்குத் திரும்ப அழைக்கப்பட்டபோது, தேவி, தன் குழந்தைகளை விதிஷாவில் விட்டுவிட்டார். எனவே, தேவி அசோகரைப் பாடலிபுத்திரத்திற்கான இறையாண்மையாகப் பின்பற்றவில்லை, ஏனெனில் இங்கு இவரது தலைமை இராணி (*அக்ரமகிசி*) இவரது மனைவி அசந்திமித்ரா. மௌரிய மாளிகையின் இளவரசன் ஒரு வணிகரின் மகளை மனைவியாகக் கொண்டிருப்பது பொருத்தமற்றதாக இருந்திருக்கும், மேலும் அசோகனுக்கு மிகவும் பொருத்தமான மனைவி இளவரசி அசந்திமித்ரா ஆவார். இவரே பெரும்பகுதிக்குத் தலைமை ராணியாக இருந்தாள்.

சாஞ்சி மற்றும் பில்சாவின் நினைவுச்சின்னங்களில் முதன்மையான வேதிசகிரியின் பெரிய விகாரையின் கட்டுமானத்திற்குத் தேவி காரணமாக இருந்ததாக விவரிக்கப்படுகிறது. அசோகர் தனது கட்டிடக்கலை நடவடிக்கைகளுக்காக சாஞ்சியையும் அதன் அழகிய சுற்றுப்புறத்தையும் ஏன் தேர்ந்தெடுத்தார் என்பதை இது விளக்குகிறது. முந்தைய இலக்கியங்களில் வேதிசா ஒரு முக்கியமான பௌத்த தளமாகவும் உள்ளது.

கலைப் படைப்புகள்
----------------

அசோகரைப் பற்றிய நவீன கலைத் தழுவல்களில் பேரரசி தேவி முக்கிய பங்கு வகிக்கிறார், இவற்றில் தேவி அசோகரின் காதல் ஆர்வலர் மற்றும் மனைவியாகக் காண்பிக்கப்பட்டுள்ளார்.

* *அசோகா*, பாலிவுட் திரைப்படம், இதில் ஹிரிஷிதா பட் நடித்தார்
* *சக்ரவர்தின் அசோகா சாம்ராட்*, கஜோல் ஸ்ரீவஸ்தவ் நடித்த ஒரு தொலைக்காட்சித் தொடர்.

மேற்கோள்கள்
-----------

1. ↑   *Asoka*.
2. 1 2 3  Charles Allen (writer) (2012). "16". *Ashoka: The Search for India's Lost Emperor*. Hachette UK. பன்னாட்டுத் தரப்புத்தக எண்:9781408703885.
**மகர்நோன்பு** என்பது தமிழ்நாட்டின் விருதுநகரில் பெண் பார்க்கும் படலத்துடனும் நடத்தப்படும் ஓரு நிகழ்வு ஆகும். இது நவராத்திரி விழா நிறைவு நாளான விசயதசமியன்று அனைத்து சமுதாயத்தினராலும் கொண்டாடப்படுகிறது. இது ஒருவகை சுயம்வரமாகவும் உள்ளது.

விழா கொண்டாடப்படும் முறை
------------------------

விருதுநகரில் பராசக்தி மாரியம்மன் கோயிலில் பங்குனி பொங்கல் திருவிழாவை அடுத்து நடத்தப்படும் பெரிய விழா இந்த மகர்நோன்பு திருவிழா. இந்த விழா விசயதசமி நாளில் துர்க்கை, அசுரனை வதம் செய்வதைக் கொண்டாடும் வகையில் நடத்தப்பட்டுகிறது. விழா நாளன்று இங்கு வாழும் முதன்மைச் சாதியினர் தங்கள் சாதியினரில் குறிப்பிட்ட ஒருவரைத் தேர்ந்தெடுத்து அவருக்குப் புலி வேடமிட்டு தங்கள் பகுதியிலிருந்து வாணவேடிக்கைகளுடன் ஊர்வலமாக அழைத்து வருவர். அவர்களுடன் அச்சாதியைச் சேர்ந்த ஆண்கள், பெண்கள், சிறுவர், பெரியவர்களும் கலந்து கொண்டு ஊர்வலமாக வருவர். 

விழாவின்போது திருமணமாகாத இளம் பெண்கள் பலர் குடும்பம் குடும்பமாக வந்திருந்து ஊர்வலத்தைக் காண்பர் இந்நிகழ்வின்போது உறவினர்கள் மூலம் மாப்பிள்ளை வீட்டார் திருமணத்துக்குத் தயாராக உள்ள பெண்கள் பற்றியும், பெண் வீட்டார் மாப்பிள்ளை வீட்டாரைப் பற்றியும் உடன் வந்திருந்த உறவினர்கள் மூலம் ஒருவருக்கொருவர் விசாரித்துக்கெள்வர். இதன்வழியாக விழாவின்போது, யார் வீட்டில் பெண் உள்ளனர் என்பதை மாப்பிள்ளை வீட்டார் பார்த்துக் கொள்வர். திருவிழாவின்போது மாப்பிள்ளை வீட்டார் சாடைமாடையாக பெண்ணையும் பார்த்துக்கொள்வர். பின்னர், அவரவர் வீடுகளுக்குச் சென்றபின் யாரைப் பேசி முடிக்கலாம் என்று தீர்மானித்து பெண் பார்க்கச் சென்று பேசி முடித்து சம்பந்தம் செய்துகொள்வர்.

மேற்கோள்கள்
-----------

1. ↑  "விருதுநகரில் மகர் நோன்பு விழா". *செய்தி*. தினமலர். 6 அக்டோபர் 2011. 14 அக்டோபர் 2016 அன்று பார்க்கப்பட்டது.
2. ↑  இ.மணிகண்டன் (12 அக்டோபர் 2016). "விருதுநகரின் பாரம்பரிய மகர்நோன்பு திருவிழா﻿: காலையில் வீர விளையாட்டு மாலையில் பெண்பார்க்கும் படலம்". *செய்திக்கட்டுரை*. தி இந்து. 14 அக்டோபர் 2016 அன்று பார்க்கப்பட்டது.
மகல்வாரி (Mahalwari system) என்பது ஆங்கிலேயர்களால் அறிமுகப் படுத்தப் பட்ட ஒரு நிலவருவாய் திட்டமாகும். ஆங்கிலேயர்கள் உருவாக்கிய மூன்று முக்கியமான நிலவருவாய் திட்டங்களில் இத்திட்டமும் ஒன்றாகும். மகல் என்ற இந்தி சொல்லின் பொருள் வீடு, கிராமம் அல்லது சுற்றுவட்டாரம் என்பதாகும். இத்திட்டம் 1833 ஆம் ஆண்டு வில்லியம் பெண்டிங் ஆட்சி காலத்தில், ஓல்ட்டு மெக்கன்சி என்பவரால் பஞ்சாப், மத்திய மாகாணங்கள், வடமேற்கு மாகாணங்கள் ஆக்ரா, ஒரிசாவின் சில பகுதிகள், மத்தியப்பிரதேசம் போன்ற பகுதிகளில் முதன் முதலில் அறிமுகம் செய்யப் பட்டது. இந்த திட்டத்தின்படி நிலங்களின் தன்மைக்கேற்றவாறு வரி நிர்ணயம் செய்யப்பட்டது. நிலங்கள் முறையாக அளக்கப்பட்டன. பொதுவாக 66% வரி வசூல் செய்யப்பட்டது. இந்த திட்டத்தின்படி, கிராம சமுதாயத்திற்கும், அரசிற்கும் இடையே தரகர்கள் இல்லை. அரசுக்கு வரி செலுத்த வேண்டிய பொறுப்பு கிராமத்தையே சார்ந்தது.
சில இடங்களில் நீர்ப்பாசன வசதியை அரசு செய்து தந்தது என்றாலும் அவற்றின் பலன்கள் அனைத்தும் அரசிற்கே கிடைத்தது எனலாம். இந்த திட்டத்தினால் இந்திய விவசாயிகள் கடுமையாக பாதிக்கப் பட்டனர். இந்த முறை உத்திர பிரதேசம், வடமேற்கு மாகாணம், மத்திய இந்தியாவின் சில பகுதிகள் மற்றும் பஞ்சாபில் நடைமுறையில் இருந்தது.

மேற்கோள்கள்
-----------

1. ↑  "Mahalwari system". *Encyclopædia Britannica*.
2. ↑  Chapter 4: Getting Ahead in Social Science with CCE 8 pagal published by Orient Blackswan.
"**ம்**" என்னும் எழுத்து தனக்குரிய அரை மாத்திரையிலிருந்து கால் மாத்திரையாகக் குறைந்து ஒலிப்பது **மகரக் குறுக்கம்** எனப்படும்.
***மகரம்** + **குறுக்கம்** =* **மகரக்குறுக்கம்**
தனிமொழியில் மெய்யெழுத்துகளில் **ன், ண்** ஆகிய 2 இரண்டு மெய்யெழுத்துகளையும் அடுத்து வரும் மகர ஒற்றும் (ம்), புணர் மொழியில் மகர மெய்யை அடுத்துவரும் வகர ஒற்றும் (வ்) வரும் இடங்களிலும், மகர ஒற்று தன் மாத்திரையிலிருந்து குறைந்து ஒலிக்கும். இதுவே **மகரக் குறுக்கம்** எனப்படுகிறது. இதற்கான பண்டைய உரையாசிரியர்களின் எடுத்துக்காட்டு

**தனிமொழி**

போன்ம்
காண்ம்
**புணர்மொழி**

வரும்வண்ணக்கன் 
மகரக் குறுக்கத்திற்கு உடன்படும் **ம்** என்ற ஒலிக்குரிய மாத்திரை அளவு கால்.

மகரப் பிரகரணம் இதனைக் கூறும் தனியொரு நூலாக விளங்கிற்று எனத் தெரிகிறது.

இலக்கண நூல் விளக்கம்
--------------------

ண ன முன் உம் வஃகான் மிசை உம் ம குறுகும் என்னும் நன்னூல் 97-ஆம் நூற்பாவுக்கு உரையாசிரியர்கள்

வரும் வண்டி
தரும் வளவன்
என்னும் எடுத்துக்காட்டுகின்றனர். மேற்கண்ட எடுத்துக்காட்டுகளில் நிலைமொழியீற்றில் மகரமும் வருமொழி முதலில் வகரமும் உள்ளன. இது போல நிலைமொழியீற்றில் மகரம் இருந்து வகர முதல் மொழியோடு புணரும் போது நிலைமொழியீற்றிலுள்ள மகரம் கால் மாத்திரையளவே ஒலிக்கும். இஃது ஒரு வகை மகரக்குறுக்கம்.

செய்யுள் இறுதிப் போலி மொழிவயின்  

னகார மகாரம் ஈர் ஒற்றாகும்  என்பது தொல்காப்பியம். இதன்படி பாடல்களின் முடிவில் *போலும்* என்று வரும் சொல்லில் னகரமும் மகரமும் ஒன்றாகி *போன்ம்* என்று ஈரொற்றாக நிற்கும் எனக் கூறப்பட்டுள்ளது. இந்நிலையிலும் மகரம் தன் ஒலிப்பளவிலிருந்து குறைந்து ஒலிக்கும். இது மற்றொரு வகை மகரக்குறுக்கம் ஆகும்.

எடுத்துக்காட்டு

|  |  |
| --- | --- |
| செய்யுளின் இடையில் 'போன்ம்' | வென்வேல் அண்ணல் மெல்லியன் போன்ம் என  |
| செய்யுள் இறுதியில் 'போலும்' | முயக்கமும், தண்டாக் காதலும் தலைநாள் போன்மே  |

உசாத்துணை
---------

* மாணிக்கவாசகன், ஞா. (மார்ச்சு 2006). *தொல்காப்பியம் - மூலமும் விளக்க உரையும்*. சென்னை: உமா பதிப்பகம். பக். 31-32.

இவற்றையும் பார்க்கவும்
----------------------

* தமிழ் இலக்கணம்

அடிக்குறிப்பு
-------------

1. ↑  இதனை இருசொல்-புணர்ச்சி என அறிஞர்கள் விளக்குவர்.
2. ↑  தொல்காப்பியம் 1-51
3. ↑  பதிற்றுப்பத்து 51
4. ↑  அகநானூறு 332
காசியான்டெப் மாகாணத்தின் நிலப்பரப்பு
**காசியான்டெப் மாகாணம்** (*Gaziantep Province*, துருக்கியம்: Gaziantep ili ) என்பது தென்-மத்திய துருக்கியில் உள்ள ஒரு மாகாணமாகும். இதன் தலை நகரம் காஜியண்டெப் ஆகும். இந்த மாகாணத்தின் மக்கள் தொகை 2015 ஆம் ஆண்டு 1.931.836 என்று இருந்தது. இதன் அண்டை எல்லைகளாக வடக்கே அத்யமான், கிழக்கே சான்லுர்பா, தெற்கே சிரியா மற்றும் கிலீஸ், தென்மேற்கே கத்தே, மேற்கில் உஸ்மானியே, வடமேற்கில் கஹ்ரமன்மாரா ஆகியவை உள்ளன.

இது பண்டைய காலங்களிலிருந்தே ஒரு முக்கியமான வர்த்தக மையமாக இருந்துள்ளது. இந்த மாகாணம் துருக்கியின் முக்கிய உற்பத்தி மண்டலங்களில் ஒன்றாகும். இதன் முக்கிய வேளாண் உற்பத்தியில் பசுங்கொட்டை முக்கிய இடத்தை வகிக்கிறது.

பண்டைய காலங்களில், முதலில் யம்ஹாத்தின் அதிகாரத்தின் கீழும், பின்னர் இட்டைட்டுகளும் பின்னர் அசீரியர்களாலும் இப் பிராந்தியம் கட்டுப்படுத்தப்படது. இப்பகுதியானது சிலுவைப் போரின் போது அதிக போர்களைக் கண்டது. மேலும் 1183 இல் சலாகுத்தீன் ஒரு முக்கிய போரில் வெற்றி பெற்றார். முதலாம் உலகப் போருக்கும் உதுமானியப் பேரரசின் சிதைவுக்கும் பின்னர், துருக்கிய சுதந்திரப் போரின்போது பிரெஞ்சு மூன்றாம் குடியரசின் படைகள் படையெடுத்துவந்தன. லொசேன் ஒப்பந்தம் கையெழுத்திடப்பட்ட பின்னர் இப்பகுதி மீண்டும் துருக்கியின் கட்டுப்பாட்டுக்குள் வந்தது. இது துருக்கியுக்கும் முதலாம் உலகப் போரின் நட்பு நாடுகளுக்கும் இடையிலான விரோதப் போக்கை முறையாக முடிவுக்குக் கொண்டுவந்தது.

காசி என்ற பட்டம் (துருக்கியில் மூத்தவர் என்று பொருள்) கொண்ட ஆன்டெப் என்பவர் 1921 ஆம் ஆண்டில் துருக்கிய சுதந்திரப் போரின் செயல்பாடின் காரணமாக மாகாணம் மற்றும் மாகாண தலைநகரின் பெயரில் இவரின் பெயர் சேர்க்கப்பட்டது.

1994 இல் பிரிக்கப்படும் வரை இது கிலிஸ் மாகாணம் காசியான்டெப் மாகாணம் ஆகியவற்றின் ஒரு பகுதியாக இருந்தது. மாகாணத்தில் துருக்கியர்கள் பெரும்பான்மையாக உள்ளனர்.

மாவட்டங்கள்
-----------

 காசியான்டெப் கோட்டையிலிருந்து ஒரு தோற்றம் 

* அரபன்
* இஸ்லாஹியே
* கர்கமா
* நிசிப்
* நூர்தா
* ஓசுசெலி
* சாகின்பே
* செகிட்கமில்
* யவுசெலி

குறிப்புகள்
-----------

1. ↑  "Yeni Valiler Kararnamesi Resmi Gazete'de yayımlandı: 39 ilin valisi değişti". Haberturk.com. 27 October 2018. 25 November 2018 அன்று மூலம் பரணிடப்பட்டது. 4 November 2018 அன்று பார்க்கப்பட்டது.
2. ↑  "Population of provinces by years - 2000-2018". 9 மார்ச் 2019 அன்று பார்க்கப்பட்டது.
3. ↑  Khanam, R. (2005). *Encyclopaedic Ethnography of Middle-East and Central Asia*. **A-I, V. 1**. Global Vision Publishing House. பக். 470. பன்னாட்டுத் தரப்புத்தக எண்:9788182200623. .
**காசிம்புதுப்பேட்டை** , புதுக்கோட்டை மாவட்டம், ஆலங்குடி வட்டம், கீரமங்கலம் பேரூராட்சியில் அமைந்துள்ள சிறிய கிராமம் ஆகும். கீரமங்கலம் பேருந்து நிலையத்திலிருந்து சுமார் 3 கி.மீ தொலைவில் இந்த ஊர் அமைந்துள்ளது. இந்த கிராமத்தின் மொத்த மக்கள் தொகை 808. இதில் ஆண்கள் 410, பெண்கள் 398 பேர். இக்கிராமத்தில் இசுலாமிய மக்கள் பெரும்பான்மையாக உள்ளனர்.

தெருக்கள்
---------

காசிம்புதுப்பேட்டை
காசிம்புதுப்பேட்டை கிளை அஞ்சலகம்
காசிம்புதுப்பேட்டை கிராமத்தில் மொத்தம் ஐந்து தெருக்கள் உள்ளன.

1.பள்ளிவாசல் தெரு 2.கட்டபொம்மன் தெரு

3.முஸ்லிம் தெரு

4.கித்துவாய் தெரு

5.அருணாச்சல தேவர் தெரு

பள்ளிவாசல்
----------

காசிம்புதுப்பேட்டையில் இசுலாமிய மக்கள் தொழுகை செய்வதற்காக இவ்வூரின் ஜமா-அத்திற்கு சொந்தமான பள்ளிவாசல் ஒன்று உள்ளது.

காசிம்புதுப்பேட்டை பள்ளிவாசல் .

அரசு மற்றும் கல்வி நிறுவனங்கள்
------------------------------

காசிம்புதுப்பேட்டையில் ஒரு ஊராட்சி ஒன்றிய நடுநிலைப்பள்ளியும், ஒரு அங்கன்வாடி மையமும், ஒரு கிளை அஞ்சலகமும், ஒரு கூட்டுறவு அங்காடியும் செயல்பட்டு வருகின்றன.

### ஊராட்சி ஒன்றிய நடுநிலைப்பள்ளி

ஊராட்சி ஒன்றிய நடுநிலைப்பள்ளி- காசிம்புதுப்பேட்டை, புதுக்கோட்டை மாவட்டம்
தமிழ்நாடு அரசின் பள்ளிக்கல்வித்துறையின் கீழ் செயல்படும் ஊராட்சி ஒன்றிய நடுநிலைப்பள்ளி ஒன்று காசிம்புதுப்பேட்டையில் உள்ளது. இப்பள்ளியில் 2021-2022 ஆம் கல்வியாண்டில் 165 மாணவர்கள் பயின்று வருகின்றனர்.

### அஞ்சல் நிலையம்

காசிம்புதுப்பேட்டையில் கீரமங்கலம் அஞ்சல் நிலையத்தின் கிளை ஒன்று உள்ளது. இவ்வூர் மக்கள் இந்த அஞ்சலகத்தில் உள்ள விரைவு அஞ்சல், கிராம அஞ்சலக சேமிப்பு, கடித போக்குவரத்து போன்ற வசதிகளை நல்ல முறையில் பயன்படுத்தி வருகின்றனர்.

### அங்கன்வாடி மையம்

இம்மையத்தில் காசிம்புதுப்பேட்டை கிராமத்தில் உள்ள ஒன்று முதல் நான்கு வயது குழந்தைகளுக்கு சத்துணவு, சத்து மாவு போன்றவை வழங்கப்படுகின்றன. மேலும் முன் பருவக் கல்வியும் இங்கு கற்றுத்தரப்படுகிறது.

புகைப்படத்தொகுப்புகள்
---------------------

ஊராட்சி ஒன்றிய நடுநிலைப்பள்ளி- நுழைவாயில்
ஊராட்சி ஒன்றிய நடுநிலைப்பள்ளி- காசிம்புதுப்பேட்டை

மேற்கோள்கள்
-----------

1. ↑
2. ↑
3. ↑

| * பா
* உ
* தொ
புதுக்கோட்டை மாவட்டம் |
| --- |
| மாவட்ட தலைமையகம் | புதுக்கோட்டை |  |
| வட்டங்கள் | 
ஆலங்குடி வட்டம் **·**  அறந்தாங்கி வட்டம் **·**  ஆவுடையார்கோயில் வட்டம் **·**  இலுப்பூர் வட்டம் **·**  கந்தர்வகோட்டை வட்டம் **·**  கறம்பக்குடி வட்டம் **·**  குளத்தூர் வட்டம் **·**  திருமயம் வட்டம் **·**  புதுக்கோட்டை வட்டம் **·**  பொன்னமராவதி வட்டம் **·**  மணமேல்குடி வட்டம் **·**  விராலிமலை வட்டம் |
| நகராட்சிகள் | 
புதுக்கோட்டை  **·**  அறந்தாங்கி
 |
| பேரூராட்சிகள் | அரிமளம் **·**  அன்னவாசல் **·**  ஆலங்குடி  **·**  இலுப்பூர் **·**  கறம்பக்குடி **·**  கீரமங்கலம் **·**  கீரனூர் **·**  பொன்னமராவதி **·** 
 |
| ஊராட்சி ஒன்றியங்கள் | 
அரிமளம் **·**  அறந்தாங்கி **·**  அன்னவாசல் **·**  ஆவுடையார்கோயில் **·**  கந்தர்வகோட்டை **·**  கறம்பக்குடி **·**  குன்னாண்டார்கோயில் **·**  திருமயம் **·**  திருவரங்குளம் **·**  புதுக்கோட்டை **·**  பொன்னமராவதி **·**  மணமேல்குடி **·**  விராலிமலை |
| வழிபாட்டுத் தலங்கள் & சுற்றுலா | 
* பகுப்பு:புதுக்கோட்டை மாவட்டத்திலுள்ள இந்துக் கோயில்கள்
* திருமயம் மலைக்கோட்டை
* திருமெய்யம் குடைவரை
* குன்றாண்டார்கோயில் குகைக்கோவில்
* நார்த்தாமலை குடைவரை
* மலையடிப்பட்டி குடைவரைக் கோயில்கள்
* குடுமியான்மலை
* விராலிமலை

 |
| **இணையதளம்** |  |
**மகளிரும் கலையும் - வரலாறு** என்பது ஒரு தொலைக்காட்சி ஆவணத் தொடராகும், இது மூன்று ஒரு மணி நேர அத்தியாயங்களைக் கொண்டது, இது ஐரோப்பிய மறுமலர்ச்சியிலிருந்து பெண் கலைஞர்களின் வரலாற்றை அடிப்படையாகக் கொண்டது. பிபிசி 2 ல் மே 2014 இல் ஒளிபரப்பப்பட்டது. இந்தத் தொடர் பேராசிரியர் அமண்டா விக்கரியால் வழங்கப்படுகிறது.

பிரேத்சியா டி ரோஸ்ஸி, சோபனிஸ்ஸ அங்கூசோலா, லாவினியா ஃபோண்டானா, அன்னே சீமோர் டேமர், ஆஞ்சலிகா காஃப்மன் மற்றும் 17 ஆம் நூற்றாண்டின் டச்சு பேப்பர் கட்டர் ஜோனா கொரெட்டென் ஆகியோர் இதில் அடங்குவர். எபிசோட் 3 லேடி பட்லர், பெர்டே மோரிசோட், ஜெர்டுடு ஜெகில், கரீன் லார்சன், மடேலின் வினன்நெட் மற்றும் ஜார்ஜியா ஓ'கேஃப்பை உள்ளடக்கியது. இந்த திட்டம் சில விமர்சகர்களால் நன்கு ஏற்றுக்கொள்ளப்பட்டது, ஆனால் மற்றவர்களால் விமர்சிக்கப்பட்டது.

குறிப்புகள்
-----------

1. ↑  "The Story of Women and Art". *BBC Media Centre*. UK: பிபிசி. 2014. 1 June 2014 அன்று பார்க்கப்பட்டது.
2. ↑  "The Story of Women and Art". *BBC Two*. UK: பிபிசி. 2014. 1 June 2014 அன்று பார்க்கப்பட்டது.
3. ↑  Wilson, Benji (16 May 2014). "The Story of Women and Art, BBC Two, Review: 'an enticing argument'". *த டெயிலி டெலிகிராப்* (UK).. பார்த்த நாள்: 1 June 2014.
4. ↑  Ferguson, Euan (31 May 2014). "The Complainers; The Story of Women and Art; Harry and Paul's Story of the Twos – review". *தி அப்சர்வர்* (UK).. பார்த்த நாள்: 1 June 2014.
5. ↑  Lee, David (1 October 2014). "BBC arts coverage (part 34)". *The Jackdaw* (UK).. பார்த்த நாள்: 26 October 2014.

வெளி இணைப்புகள்
---------------

* BBC region 2 dvd
கிரேக்கத் தொன்மங்களில் குறிக்கப்படும் **அப்டெரஸ்** (*Abderus* அல்லது *Abderos* ( பண்டைய கிரேக்கம் : Ἄβδηρος) என்பவர் தெய்வீக வீரர்களில் ஒருவர் ஆவார். இவர் ஹெராக்ளிசின் 'உற்ற தோழராக இருந்து புகழ்பெற்றவர். மேலும் சில குறிப்புகளின்படி இவர் எர்ம்எசின் மகன் எனப்படுகிறார்.

குடும்பம்
---------

அப்டெரஸின் தந்தைவழிகுறித்த குறிப்புகள் வேறுபடுகின்றன. இவர் ஹெர்ம்ஸ் கடவுளின் மகன் என்றும் லோக்ரிஸில் ஓபசை பூர்வீகமாகக் கொண்டவர் என்று சிலர் கூறுகிறார்கள்.  ஆனால், பிற எழுத்தாளர்களின் கூற்றின் படி, இவர் திரோமியஸ் தி லோக்ரியனின் மகன் எனப்படுகிறது.  இவர் பேட்ரோக்ளஸின் சகோதரர் என்று போட்டியஸ் எழுதுகிறார்.  பிந்தர் அப்டெரஸை பொசைடன் மற்றும் த்ரோனியாவின் எனக்குறிப்பிடுகின்றனர் .

தொன்மம்
-------

ஹெராக்ஸின் எட்டாவது பணியின்போது ஒரு துன்பியல் பாத்திரத்திற்காக அப்டெரஸ் பெரும்பாலும் அறியப்படுகிறார். மற்றவர்களுடன் சேர்ந்து, திரேசியன் பிஸ்டோன்களின் அரசரான தியோமெடிஸின் நான்கு கொடிய குதிரைகளைப் பிடிக்க ஹெராக்கிள்சுக்கு உதவினார். ஹெராக்ளிசின் அக்குதிரைகளை பிடித்துவந்து தான் வரும்வரை அப்டெரசை பார்த்துக்கொள்ளுமாறு விட்டுச் சென்றார். ஹெராக்கிள்ஸ் அருகில் இல்லாத நிலையில் அக்கொடிய குதிரைகள் அப்டெரஸை உண்டுவிட்டன.  இதற்கு பழிவாங்கும் விதமாக, ஹெராக்கிள்ஸ் அக் குதிரைகளுக்கு அதன் உரிமையாளரான மன்னன் தியோமெடிசை உயிரோடு உணவாக்கினார். ஹெரக்கிள்ஸ் அப்டெராஸ் கல்லறைக்கு அருகில் அப்டெரா நகரத்தை நிறுவினார். அங்கு இவருக்கு மரியாதை செய்ய்யும் நிமித்தமாக அகோன்கள் (கிரேக்கம்: ἀγῶνες) குத்துச்சண்டை, கைக்கலப்பு, மற்போர் ஆகியவற்றைக் கொண்ட தடகள விளையாட்டுக்கள் அவரது நினைவாக நடத்தப்பட்டன.

குறிப்புகள்
-----------

1. ↑  Schmitz, Leonhard (1867), "Abderus", in Smith, William (ed.), *Dictionary of Greek and Roman Biography and Mythology*, **1**, p. 2, 2005-07-28 அன்று மூலம் பரணிடப்பட்டது, 2020-12-01 அன்று பார்க்கப்பட்டது
2. ↑  Pseudo-Apollodorus, *Bibliotheca* 2.5.8
3. ↑  Strabo, *Geographica* 7.8.43 p. 331 & 7.8.46
4. ↑  Photius, Bibliotheca excerpts, §190.39
5. ↑  Pindar, *Paean* 2.1
6. ↑  Philostratus of Lemnos, *Eikones* 2.25
**ஜெ. பி. சாணக்யா** ஒரு தமிழக எழுத்தாளர். 1998 முதல் தமிழில் எழுதி வருகிறார். இவரது கதைகள் தீவிர இலக்கிய இதழ்களில் வெளிவந்துள்ளன. இவரின் சிறுகதைள் "என் வீட்டின் வரைபடம் (2003), கனவுப்புத்தகம் (2005), முதல் தனிமை(2013)" என்ற தொகுப்பு நூல்களா வெளிவந்துள்ளன. இவர் சிறந்த இளம் எழுத்தாளருக்கான சுந்தர ராமசாமி விருதும், கதா விருதும் பெற்றுள்ளார். இவருடைய புவியீர்ப்பு விசை சிறுகதையின் ஆங்கில மொழிபெயர்ப்பு ஆக்ஸ்போர்ட் பல்கலைக்கலகத்தின் பத்திரிக்கை பிரிவான தமிழ் தலித் எழுத்தில் வெளிவந்துள்ளது. இவருடைய "ஆண்களின் படித்துறை" கதா - காலச்சுவடு சிறுகதைப்போட்டியில் முதல் பரிசு பெற்றுள்ளது. இவருடைய சிறுகதைகளை, மதுரை காமராசர் கல்லூரி, அமெரிக்கன் கல்லூரி தமிழ் மாணவர்கள் Mphil பட்ட ஆய்வுக்குப் பயன்படுத்தியுள்ளனர்.

தமிழ் திரைப்படத்துறையில் பணியாற்றி வருகிறார். இயக்குனர் பாலுமகேந்திரா, மணிரத்னம், ஆகியோருடன் பணிபுரிந்துள்ளார். சமீபமாக "மெட்ராஸ், கபாலி" ஆகியத் திரைப்படங்களில் திரைக்கதையாசிரியராக பணிபுரிந்துள்ளார்.

வாழ்க்கைக் குறிப்புகள்
----------------------

கடலூர் மாவட்டம் முடிகண்டநல்லூர் கிராமத்தில் 1973 மே 28 ஆம் தேதி பிறந்தார். தந்தை பெயர் எம்.அப்பாதுரை, அம்மாவின் பெயர் எம்.கே. தெய்வக்கன்னி இருவரும் ஓய்வு பெற்ற ஆசிரியர்கள். திருமணமானவர். அண்ணாமலை பல்கலைக்கழகத்தின் தமிழிசைக் கல்லூரியில் வாய்ப்பாட்டு பயின்ற இவர் ஓவியரும் கூட. 
தற்போது எழுத்தாளராகவும், திரைப்படத்துரையில் உதவி இயக்குநராகவும் பணிபுரிந்து கொண்டு சென்னையில் வசித்து வருகிறார்.

விருதுகள்
---------

1. சிறந்த இளம் எழுத்தாளருக்கான சுந்தர ராமசாமி விருது
2. கதா விருது

ஆக்கங்கள்
---------

| புத்தகம் | ஆண்டு | வெளியீடு |
| --- | --- | --- |
| என் வீட்டின் வரைபடம் | 2002 | நாகர்கோவில்: காலச்சுவடு’ |
| கனவுப் புத்தகம் | 2005 | நாகர்கோவில்: காலச்சுவடு.’ |
| முதல் தனிமை | 2013 | நாகர்கோவில்: காலச்சுவடு. |
|

வெளி இணைப்புகள்
---------------

* அரவிந்தன் கட்டுரை பரணிடப்பட்டது 2016-03-04 at the வந்தவழி இயந்திரம்

மேற்கோள்கள்
-----------
ஐக்கிய அமெரிக்காவின், வாசிங்டன் மாநிலத்தின் மவுண்ட் பேக்கரில் உள்ள ரூசுவெல்ட் பனியாற்றில் உள்ள 730 மீட்டர் (2,400 அடி) பனியருவி (நடு)
**பனிவீழ்ச்சி** (Icefall) என்பது ஒப்பீட்டளவில் கூடிய வேகத்துடன் செல்வதும், வெடிப்புகளுடன் கூடிய ஒழுங்கற்ற முறையிலான மேற்பரப்புடன் கூடியதுமான பனியாற்றின் பகுதியாகும். பனியாற்றுப் படுகையின் சரிவு கூடும்போது அல்லது ஒடுங்கும்போது பனிவீழ்ச்சி ஏற்படுகின்றது. பெரும்பாலான பனியாறுகள் ஒரு ஆண்டுக்குச் சில நூறு மீட்டர்கள் என்னும் வேகத்திலேயே நகர்கின்றன. ஆனால் பனியருவிகள் ஆண்டுக்கு கிலோமீட்டர்களில் அளக்கக்கூடிய வேகத்துடன் செல்கின்றன. இவ்வாறான வேகத்தில் செல்லும்போது ஏற்படும் நகர்வுகள் பனிக்கட்டிகளின் நெகிழ்வுத்தன்மை மூலம் அடக்கப்பட்டு விடுவதில்லை. பனிக்கட்டிகள் வெடித்துப் பிளவுகள் ஏற்படுகின்றன. ஒன்றையொன்று வெட்டும் பிளவுகள் பனிக்கட்டி உடைதூண்களையும் (serac) உருவாக்குகின்றன. இந்த நடப்புகள் பலகாலம் வெளியில் தெரியாமலேயே நடைபெறலாம். ஒரு நாள் திடீரென எவ்வித முன்னறிவிப்பும் இல்லாமலேயே தகர்ந்து விழவும் கூடும். இந் நிகழ்வுகள் மலையேறுபவர்களுக்குப் பெரும் ஆபத்தை விளைவிப்பனவாக இருக்கின்றன.

பனியருவிகளுக்கு அடியில் படுகைகள் சரிவு குறைந்து மட்டமாகலாம், அல்லது ஒடுக்கம் குறைந்து அகலமாகலாம். அப்போது பனிவீழ்ச்சிகளின் வேகம் குறைந்து, மேற்பரப்பின் வெடிப்புகள் மூடப்பட்டு, மேற்பரப்புகள் நடப்பதற்கு ஏற்றவகையில் மாறவும் கூடும்.
2017, சீனாவின் சாங்காய் நகரில் உள்ள ஒரு சர்வதேச பள்ளியில் வெவ்வேறு தேசங்களைச் சேர்ந்த மாணவர்கள். இந்தப் பள்ளியில் பள்ளிச் சீருடை இல்லை.
**மாணவர்** (Student) என்பவர் முதன்மையாக ஒரு பள்ளி அல்லது பிற கல்வி நிறுவனத்தில் கல்வி பயிலும் ஒருவரைக் குறிப்பதாகும். 

ஐக்கிய இராச்சியம் மற்றும் பெரும்பாலான பொதுநலவாய நாடுகளில், "மாணவர்" என்பது மேல்நிலைப் பள்ளிகள் மற்றும் மேற்படிப்புகளில் (எ.கா. கல்லூரி அல்லது பல்கலைக்கழகம் ) சேர்ந்தவர்களைக் குறிக்கிறது; ஆரம்ப/தொடக்கப் பள்ளிகளில் சேருபவர்களும் "மாணவர்கள்" என்று அழைக்கப்படுகிறார்கள். 

 ஜப்பானிய ஆட்சியின் போது தைவான் பள்ளி மாணவிகள், 1927இல்

ஆசியா
-----

### சிங்கப்பூர்

சிங்கப்பூரில் ஆறு வருட ஆரம்பப் பள்ளிக் கல்வி கட்டாயமாகும். 

* தொடக்கப்பள்ளி (தொடக்க 1 முதல் 6 வரை)
* மேல்நிலைப் பள்ளி (இரண்டாம் நிலை 1 முதல் 4 அல்லது 5 வரை)
* இளையோர் கல்லூரி (இளையோர் கல்லூரி 1 முதல் 2 வரை - விருப்பத்திற்குரியது) அல்லது பாலிடெக்னிக் (3 ஆண்டுகள் - விருப்பத்திற்குரியது)

இவற்றையும் காண்க
----------------

* ஆசிரியர்
* கற்றல்

|  |  |
| --- | --- |
|  | விக்கிமேற்கோள் பகுதியில், இது தொடர்புடையவைகளைக் காண்க: ***மாணவர்*** |

சான்றுகள்
---------

1. ↑  "Student | Definition of Student by Oxford Dictionary on Lexico.com also meaning of Student". *Lexico Dictionaries | English* (ஆங்கிலம்). 2021-04-16 அன்று மூலம் பரணிடப்பட்டது. 2020-08-11 அன்று பார்க்கப்பட்டது.
2. ↑  "Primary". *Base*.
**அப்சல் குஞ்ச்** (*Afzal Gunj*) என்பது இந்திய மாநிலமான தெலங்காணாவின், ஐதராபாத்தின் முசி ஆற்றுக்கு அருகிலுள்ள பழைய நகரத்தின் ஒரு பகுதியாகும். இப்பகுதியில் மத்திய பேருந்து நிலையம் இருப்பதால் உள்ளூர் போக்குவரத்தின் மையமாக இது திகழ்கிறது. பேருந்து நிலையம் நகரத்தின் பெரும்பாலான பகுதிகளுக்கு சேவைகளை வழங்குகிறது. 

புகழ்பெற்ற உஸ்மானியா பொது மருத்துவமனை, மாநில மத்திய நூலகம் , தெலங்காணா உயர் நீதிமன்றம் ஆகியவை இங்கு அமைந்துள்ளன. சார்மினார் மற்றும் அருகிலுள்ள நினைவுச்சின்னங்களான, புராணி அவேலி, சலார் ஜங் அருங்காட்சியகம் போன்ற பிற அடையாளங்களும் அருகிலேயே அமைந்துள்ளன.

வரலாறு
------

ஐந்தாவது நிசாம், அப்சல் அத்-தௌலா, தானிய மற்றும் வணிகர்களுக்காக இந்த நிலத்தை பரிசளித்தார். இந்த இடத்திற்கு அவரது பெயரிடப்பட்டது. மோஸ்ஸாம் ஜாஹி சந்தை, சித்தி அம்பர் பஜார், உஸ்மங்குஞ்ச் சந்தை, பேகம் பஜார், மற்றும் பூல் பாக் போன்ற சந்தைகள் இந்த பகுதியில் அமைந்துள்ளன.

மேற்கோள்கள்
-----------

1. ↑  Afzal Gunj formerly grain merchants’ hub; now a city hot spot
2. ↑  "Archived copy". 2013-08-14 அன்று மூலம் பரணிடப்பட்டது. 2013-08-30 அன்று பார்க்கப்பட்டது.CS1 maint: archived copy as title (link)

விக்கிமீடியா பொதுவகத்தில்,  
 ***Afzalgunj***   
என்பதின் ஊடகங்கள் உள்ளன.
கட்டிடம் in மத்ரித், எசுப்பானியாவார்ப்புரு:SHORTDESC:கட்டிடம் in மத்ரித், எசுப்பானியா
மாட்ரிட்டின் அரண்மனை (பலசியோ ரியல் தெ மாட்ரிட்) என்னும் அரண்மனையில் ஸ்பெயினின் அரச குடும்படுத்தினர் தங்குவர். இது மாட்ரிட்டில் உள்ளது. இதை ஸ்பெயின் அரசு நிர்வகிக்கிறது. தற்போதைக்கு அரச விழாக்களை நடத்த மட்டுமே பயன்படுத்துகின்றனர். அரசர் பிலிப்பும் அவரது குடும்பத்தினரும் சார்சுவேலா அரண்மனையில் தங்குகின்றனர்.

இந்த அரண்மனையின் பல அறைகளை பொது மக்களின் பார்வைக்காக திறந்து வைத்துள்ளனர்.இதை ஐந்தாம் பிலிப்பின் ஆட்சியில், 1738 - 1755 ஆண்டுகளுக்கு இடையில் அரண்மனையை கட்டி முடித்தனர்.

இந்த அரண்மனை 135,000 சதுர மீட்டர்கள் (1,450,000 sq ft) பரப்பளவிலான தளத்தைக் கொண்டுள்ளது. இதில் 3,418 அறைகள் உள்ளன.

சான்றுகள்
---------

1. ↑  "Palacio Real de Madrid". patrimonionacional.es. 2013-01-12 அன்று மூலம் பரணிடப்பட்டது. 2014-10-01 அன்று பார்க்கப்பட்டது.
2. ↑  "Palacio Real". Cyberspain.com. 2012-11-30 அன்று பார்க்கப்பட்டது.

இணைப்புகள்
----------

விக்கிமீடியா பொதுவகத்தில்,  
 ***மாட்ரிட்டின் அரண்மனை***   
என்பதின் ஊடகங்கள் உள்ளன. 

* மத்ரித் அரண்மனை
**பனி விழும் மலர் வனம்**, 2014ம் ஆண்டு வெளியான தமிழ் திரைப்படமாகும். இந்த திரைப்படத்தை **ஜேம்ஸ் டேவிட்** இயக்க, அபிலாஷ், **சான்யதாரா** மற்றும் **வர்ஷா அஸ்வதி** நடித்துள்ளார்கள். இந்த திரைப்படத்தை பாலாஜி ஸ்டுடியோஸ் நிறுவனம் விநியோகம் செய்கின்றது. இந்த திரைப்படம் பெப்ருவரி 21ம் திகதி வெளியானது.

கதைச்சுருக்கம்
--------------

அபிலாசும் (உதய்) சானியாதாராவும் (காயத்திரி) முகநூல் மூலம் காதல் செய்கிறார்கள். இருவரும் ஒருநாள் நேரில் சந்தித்து தங்களுடைய காதலை ஒருவருக்கொருவர் பகிர்ந்து கொள்கின்றனர். இவர்களுடைய காதலுக்கு இருவரின் பெற்றோர்களும் எதிர்ப்பு தெரிவிக்கின்றனர்.

அதனால், ஊரைவிட்டு செல்ல முடிவெடுத்து அதன்படி வீட்டை விட்டு வெளியேறுகின்றனர். எங்கு செல்வதென்று தெரியாமல், முதலில் வரும் பேருந்தில் ஏறி தேனிக்கு செல்கிறார்கள். தேனி வந்து சேர்ந்தவர்கள் அடர்ந்த காட்டுக்குள் நுழைந்து செல்லும் போது மர்ம கும்பல் ஒன்று இவர்களை தாக்குகிறது.

அப்போது அங்கு வரும் ஒரு பெண் (வர்சா அசுவதி), அந்த கும்பலிடமிருந்து இவர்களைக் காப்பாற்றி தன்னுடைய வீட்டுக்கு அழைத்துச் செல்கிறாள். மர்ம கும்பலுடனான மோதலில் தன் மகனின் மருத்துவ செலவுக்காக சேர்த்து வைத்திருந்த பணத்தை அப்பெண் (வர்சா அசுவதி) பறிகொடுக்கிறார். தங்களைக் காப்பாற்றிய அப்பெண்னுக்கு உதவ அபிலாசும் சானியாதாராவும் தாங்கள் கொண்டுவந்த பொருட்களையெல்லாம் விற்று அவருக்குப் பணத்தை கொடுக்கின்றனர். பணத்தை எடுத்துக்கொண்டு காட்டு வழியாக அனைவரும் பயணிக்கும் பொழுது ஒரு புலியின் கண்ணில் இவர்கள் அனைவரும் பட்டுவிடுகிறார்கள்.

புலி அவர்களைத் துரத்த அனைவரும் ஓடிச்சென்று ஒரு மரத்தின் மேலே உட்கார்ந்து விடுகிறார்கள். புலி அவர்களை விட்டு செல்லாமல் அங்கேயே சுற்றிச் சுற்றி வருகிறது. மறுபுறம், அப்பெண்னின் மகன் நோயின் தாக்கத்தால் ரொம்பவும் சிரமப்படுகிறான். இறுதியில் புலியை விரட்டி அந்த சிறுவனைச் காப்பாற்றினார்களா அல்லது புலிக்கு இரையானார்களா என்பதை இயக்குநர் திகிலோடு சொல்லியிருக்கிறார்.

மேற்கோள்கள்
-----------

1. ↑